als_Latn dik_Latn sag_Latn
SHPËRNDARJE
Nëse Gjykata Speciale për krimet e luftës nuk formohet nga institucionet e Kosovës atëherë kjo do të reflektojë negativisht edhe në procesin e integrim evropian, por edhe në imazhin e vendit. Kështu vlerësojnë ekspertët e të drejtës ndërkombëtare të cilët po ashtu hedhin poshtë pretendimet e partive opozitare që thonë se Organizata e Kombeve të Bashkuar (OKB) nuk mund ta formojë Gjykatën Speciale për krime lufte në Kosovë. Ekspertët vlerësojnë se OKB-ja mund të formojë çfarëdo gjykate që e sheh të nevojshme, por duke bërë “pompozitet se në Kosovë janë bërë krime”.
Njohësit e së drejtës ndërkombëtare kanë thënë se formimi i kësaj Gjykate nuk është i mirë për vendin, megjithatë ata kanë vlerësuar se tanimë kjo është rruga e vetme për Kosovën.
Por, ende nuk dihet nëse koalicioni qeverisës do të arrijë t’i sigurojë 81 vota të nevojshme në Kuvend për ta formuar Gjykatën Speciale, pasi që me bojkotimin e Kuvendit nga deputetët e Listës Serbe, koalicioni qeverisës i ka rreth 75 deputetë.
Kryetari i Lëvizjes “Vetëvendosje”, Visar Ymeri, në një intervistë për “Zërin” ditë më parë ka deklaruar se OKB-ja nuk mund ta formojë Gjykatën Speciale në Kosovë, nëse institucionet e vendit refuzojnë ta formojnë atë. “Nëse lexohen me vëmendje dokumentet bazë të kësaj organizate, aty shihet që në fakt janë vetëm disa prej sektorëve, apo disa prej krimeve për të cilat OKB-ja mund të themelojë një Gjykatë të Veçantë. Pra ka të bëjë edhe me kontekstin edhe me aspektin territorial, por veçanërisht me aspektin e krimeve për të cilat flitet. OKB-ja mund të formojë Gjykatë në rast të dyshimeve për gjenocid, për dyshime për krime të rënda kundër njerëzimit e kështu me radhë. Dhe krimet që aludohen për rastin që po flasim, nuk bëjnë pjesë këtu”, ka deklaruar Ymeri.
Gjykata, pasoja negative për Kosovën
Profesori i së Drejtës Ndërkombëtare, Afrim Hoti, ka thënë se Organizata e Kombeve të Bashkuara mund ta formojë Gjykatën Speciale nëse Kuvendi i Kosovës refuzon ta formojë atë. “Është shumë e qartë që bazuar në Rezolutën 1244 të Këshillit të Sigurimit, OKB-ja ka mandat dhe ka pushtet në Kosovë. Ky pushtet shtrihet në kuptimin legjislativ, ekzekutiv, madje dhe në administrim të Gjyqësorit. Kjo nënkupton që OKB-ja mund të themelojë çfarëdo instance gjyqësore që konsideron që është e nevojshme në Kosovë”, ka vlerësuar Hoti.
Ndërsa, i pyetur se a mund të ketë pasoja për Kosovën në procesin e integrimeve evropiane, nëse Kosova refuzon ta formojë këtë Gjykatë, Hoti ka thënë se për këtë nuk ka asnjë dyshim. “Po gjithsesi. Nuk do koment që Bashkimi Evropian është i interesuar dhe nuk do të lëshojë pe për asnjë milimetër para çfarëdo dyshimi apo dileme që ka me shtetet që janë të interesuara të integrohen në BE. Rasti më i freskët është rasti i Kroacisë, ku asaj nuk i lejohet integrimi në Unionin Evropian para se t’i dërgojë para drejtësisë gjeneralin Gotovina dhe disa të dyshuar të tjerë”, ka deklaruar Hoti.
Gjykata Speciale, rrugë pa opsion
Edhe Fisnik Korenica nga Grupi për Studime Juridike dhe Politike, ka thënë se OKB-ja mund ta formojë Gjykatën Speciale, nëse Kosova nuk e formon vetë.
“Në kuptimin e autorizimeve të Këshillit të Sigurimit, nëse ka konsensus Këshilli i Sigurimit në mënyrë absolute mund ta themelojë një Tribunal Special që merret me çfarëdo segmenti të veprave në kuadër të së Drejtës Ndërkombëtare Humanitare dhe krime të luftës për Kosovën në rast se për këtë pajtohen së paku të pesë anëtarët me të drejtë vetoje në Këshillin e Sigurimit”, është shprehur Korenica.
Ai më tej ka thënë se kjo Gjykatë nuk është e mirë për Kosovën, mirëpo, sipas tij, Kosova gjendet para dy opsioneve: ose ta bëjë këtë Gjykatë të paktën formalisht në nivelin e brendshëm, ose t’i nënshtrohet një vendimi për një gjykatë ndërkombëtare.
Në anën tjetër avokati, Tomë Gashi, ka thënë se Kosova duhet të lobojë te BE-ja dhe te ShBA-të që kjo Gjykatë eventualisht të formohet në territorin e Republikës së Kosovës dhe të veprojë në bazë të ligjeve të Kosovës e që është Ligji Penal dhe Ligji i Procedurës Penale. “Sa i përket frikësimit me mundësinë e themelimit të kësaj gjykate nga OKB-ja, ajo është vetëm çështje hipotetike, mirëpo nuk e di se pse ajo shihet si shumë e dëmshme. Unë nuk e shoh ashtu sepse OKB-në nuk ka askush që i ndalon të themelojë një Gjykatë të tillë, por asnjëherë deri më tani nuk e ka bërë për asnjë shtet në botë. Dhe hipotetikisht nëse e refuzojmë formimin e saj dhe vjen deri te ajo që OKB-ja ta themelojë një Gjykatë të tillë, unë besoj që është më e favorshme, sepse atëherë i gjithë opinioni ndërkombëtar do ta shohë që ajo është formuar nga OKB-ja dhe Kosova si shtet është e detyruar të bashkëpunojë me OKB-në”, ka thënë Gashi.
Presidentja e Republikës së Kosovës, Atifete Jahjaga priti sot kryetarin e Aleancës për Ardhmërinë e Kosovës...
Duket si një thirrje e ndërgjegjshme për luftë që Moska i bën mbarë botës – dhe një shenjë e...
Analisti serb Zhivojin Rakoçeviq dhe ish-nënkryetari i Parlamentit të Kosovës Petar Miletiq kanë deklaruar sot se...
Sindikata e Bashkuar e Arsimit të Kosovës njofton se sot është takuar me ministrin e Arsimit, Arsim Bajrami, atë të...
Ministrja Edita Tahiri ka thënë se prej vitit të kaluar Serbia është e bllokuar për shkak se nuk po i respekton...
Partia opozitare në Maqedoni, LSDM ka publikuar regjistrimet e bisedave, për të cilat thotë se janë mes ministres së...
Në Zvicër janë regjistruar vitin e kaluar një shtesë prej 10.208 kosovarëve, që shënon rritjen më...
Ekziston “dikush” i cili shumë qartë shfaq interesim për krimet kundër serbëve në Kosovë, deklaroi...
Hapjen e ministerialit të jashtëm në kuadrin e Procesit të Brdos në paraditen e datës 23 prill e përshëndeti...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn